**Kolegij: SINTAKSA ČEŠKOGA JEZIKA**

**Nositelj i izvođač:** izv. prof. dr. sc. Petar Vuković

**Broj sati:** 4 sata tjedno

**ECTS-bodovi:** 5

**Jezik:** češki i hrvatski

**Trajanje:** jedan semestar

**Status:** obvezni kolegij

**Oblik nastave:** predavanja (4P)

**Uvjeti za upis kolegija:** položen ispit iz Fonologije i morfologije češkoga jezika

**Cilj kolegija:** Upoznati studente s osnovnim jezičnim jedinicama na sintaktičkoj razini i s njihovim međusobnim odnosima te s osnovnim pristupima opisu sintaktičke razine u jezikoslovnoj bohemistici.

**Ishodi učenja:** Studenti će moći sažeti i opisati osnovna načela najvažnijih pristupa opisu sintaktičke razine; moći će objasniti sintaktičku organizaciju konkretnih iskaza i izdvojiti u njima rečenične članove; stečeno znanje moći će primijeniti u primanju i proizvodnji tekstova na češkom jeziku.

**Studentske obveze:** Redovito pohađanje nastave, sudjelovanje u diskusijama, izrada seminarskoga rada. Za temu seminarskoga rada studenti odabiru neku sintaktičku temu te daju pregled njegove obrade novijim češkim sintaksama. Rad bi trebao biti pisan na hrvatskom jeziku i dug od 15 do 20 kartica.

**Provjera znanja:** pismeni i usmeni ispit, seminarski rad

**Sadržaj kolegija:** U kolegiju će iz perspektive tradicionalne gramatike rečeničnih članova i novije valencijske sintakse biti obrađene osnovne jedinice sintaktičke razine jezika (npr. rečenica, iskaz, rečenični član), semantički i formalni odnosi koji se između njih uspostavljaju te jezična sredstva kojima se ti odnosi izriču. Kolegij će se baviti sistemskim mogućnostima tvorbe ispravnih čeških rečenica i mogućnostima njihova povezivanja u složenije sintaktičke strukture, ali i hijerarhizacijom rečenične propozicije, aktualnom rečeničnom raščlambom te komunikacijskim funkcijama iskaza. Važan dio nastave bit će usporedba češkoga i hrvatskoga jezika s obzirom na sintaktički ustroj.

**Raspored rada**:

I. Uvodni dio kolegija (nacrt područja kojim se bavi sintaksa):

1. Osnovni sintaktički pojmovi: rečenica, iskaz, rečenični član; formalni i semantički odnosi

2. Višestruki, složeni i višerječni rečenični članovi; subjekt, predikat, objekt

3. Priložna oznaka, predikatni proširak, atribut

4. Ovisnosno stablo; složena rečenica

II. Jezgreni dio kolegija (podrobnija obrada pojedinih sintaktičkih područja):

5.-6. Predikat

7.-8. Subjekt

9.-10. Objekt

11.-15. Priložne oznake

16. Predikatni proširak

17.-18. Atribut

19.-20. Jednostavni, prošireni, višestruki i složeni rečenični članovi

21.-22. Riječi koje nisu rečenični članovi i njihove funkcije

23.-26. Tipovi rečenica

27.-28. Složene rečenice

**Osnovna literatura:**

1. Adam, Robert i sur. 2017. *Gramatické rozbory češtiny: výklad a cvičení s řešením*. Praha, Karolinum. (poglavlje „Syntax“, str. 97-146).
2. Grepl, Miroslav i Petr Karlík 1999. Skladba češtiny: cvičení a výklad. Praha: ISV nakladatelství.

**Literatura za seminarske radove**

**I. Integralne gramatike s dijelom posvećenim sintaksi:**

1. Bohuslav Havránek i Alois Jedlička. 1963. *Česká mluvnice*. Praha: Státní pedagogické nakladatelstvi.
2. Petr Karlík i sur. 1996. *Příruční mluvnice češtiny*. Praha: Nakladatelství Lidové noviny. (novo izdanje iz 2012)
3. Marie Čechová i sur. 1996. *Čeština - řeč a jazyk*. Praha: ISV. (novo izdanje iz 2000)
4. František Štícha i sur. 2013. *Akademická gramatika spisovné češtiny*. Praha: Academia.

**II. Monografije o sintaksi**

1. Jan Gebauer 1894. *Mluvnice česká pro školy střední a ústavy učitelské. II. Skladba*. Praha: Nákladem F. Tempského.
2. Vladimír Šmilauer 1969. *Novočeská skladba*. Praha: Státní pedagogické nakladatelstvi.
3. František Trávníček 1951. *Mluvnice spisovné češtiny. Část 2, Skladba.* Praha: Slovanské nakladatelství.
4. František Kopečný 1962. *Základy české skladby*. Praha: Státní pedagogické nakladatelství.
5. Miroslav Grepl i Petr Karlík 1989. *Skladba spisovné češtiny*. Praha: Státní pedagogické nakladatelství.
6. František Daneš i sur. 1987. *Mluvnice češtiny. (3) Skladba*. Praha: Academia.
7. Miroslav Grepl i Petr Karlík 1998. *Skladba češtiny*. Olomouc: Votobia.
8. Jarmila Panevová 2014. *Mluvnice současné češtiny. 2., Syntax češtiny na základě anotovaného korpusu*. Praha: Karolinum.